tomron87/hebrew-wikipedia-sentences-corpus huggingface dataset:
טייסת 617 רשמה שלוש פגיעות ישירות בבונקר ששימש לאכסון פצצות V-1.
טייסת 617 השתמשה בשבעה-עשר מטוסי לנקסטר הנושאים פצצות טולבוי, מלווים במטוסי מוסקיטו ומוסטנג, בניסיון לגרום לקריסת תקרת הגיר של מערות ששימשו כמחסני אחסון.
בנוסף מטוסים מטייסת מס' 5 השלימו את התקיפה עם פצצות .
התקפה על מטרות נשק V.
מניתוח שלאחר ההפצצה לא היה ברור היקף הנזק שנגרם ונעשו מאמצים נוספים לפגוע במטרה.
בספטמבר של אותה שנה, עם כיבוש האזור על ידי בעלות הברית, מצאו כוחות מתקנים תת-קרקעיים ממולאים באדמה לאחר שפצצת טולבוי פגעה באחד הפירים.
בנוסף התברר שנשק ה-V שהיה מאוחסן במקום התגלה כתותח V-3 .
16 מטוסי לנקסטרים, שהובלו על ידי מטוסי מוסקיטו ומוסטנג, הפציצו את ויצרן- שלושה מהמפציצים הצליחו להטיל פצצות טולבוי (פצצה אחת החטיאה את המטרה והשניים אחרים התפוצצו וחסמו את הכניסה למתקן).
טולבוי אחד פגע במטרה אך לא חדר למבנה.
שני קצוות מנהרת הרכבת התמוטטו על ידי פצצות טולבוי שהוטלו על ידי טייסת 617. מטוס הלנקסטר של ויליאם ריד נפגעה כתוצאה מפגיעה של מטולבוי 'ידידותי' שהוטל מעליו והתרסק.
במהלך המלחמה אוניות בעלות הברית ששטו בתעלה האנגלית ובאוקיינוס האטלנטי סבלו מתקיפות מצד צוללות גרמניות וספינות סיור שיצאו מנמלים בצרפת.
רציפי הצוללות מוגנו מפני תקיפות אוויר קונבנציונלית על ידי גגות בטון עבים.
כחלק מפשיטת היום המאסיבית הראשונה של RAF מאז סוף מאי 1943. התקיפה של מעגני ספינות הסיור בלה הבר התבצעה בשני גלים: הגל הראשון של ידי טייסת 1 והגל השני על ידי טייסת מס' 3. רגע לפני הגל הראשון, תקפו 22 מטוסי לנקאסטרס של טייסת 617 בסיוע 3 מטוסי מוסקיטו לסימון.
במסגרת התקיפה נרשמו מספר פגיעות ברציפים ופצצה אחת אף הצליחה לחדור את אחד מגגות הרציפים.
דו"ח צרפתי תיאר את ההרס כתוצאה מהתקיפה כהרס הגדול ביותר בעיר כתוצאה מתקיפה אחת.
במהלך הפשיטה הפציצו 22 לנקאסטרים מטייסת 617 את הרציפים של ספינות הסיור הגרמניות עם פצצות טולבוי.
כתוצאה מעננות שהסתירה את המטרות חזרו עשרה מטוסים לבסיס עם הפצצות שלהם.
עם זאת, הפשיטה נחשבה להצלחה שכן ספינות הסיור הועברו לאיג'ומידן שבחוף הולנד שם היו מוגנות טוב יותר אך פחות זמינות להפריע לתנועת חיל הים של בעלות הברית שתמכו בפלישה לנורמנדי.
15 לנקסטרים של טייסת 617 תקפו את רציפי הצוללות הנאציות בברסט ורשמו שש פגיעות ישירות כאשר פצצות טולבוי הצליחו לחדור את גגות הבטון של הרציפים.
במהלך התקיפה, מטוס אחד הופל על ידי אש נ"מ.
בתגובה לתקיפה ניסו הגרמנים לחזק אתרים אחרים בבטון עבה עוד יותר ובכך גרמו להסטת משאבים מפרויקטים אחרים.
סגן תומאס קליפורד אייבסון הטיל טולבוי אחד, פצצה לא הצליחה לחדור למטרה.
המשימה המתוכננת לטולבוי נגד רציפי צוללות בוטלה, במקום זאת הותקף בסיס הצוללות של קרומן.
סגן תומאס קליפורד אייבסון הטיל טולבוי אחד.
23/24 ספטמבר 1944 - תעלת דורטמונד-אימס ליד Ladbergen, צפונית למינסטר
במהלך ההתקפה הלילית טייסת 617 רשמה שש פגיעות ישירות בעזרת פצצות טולבוי.
7 באוקטובר 1944 - סכר Kembs צפונית לבזל
על מנת למנוע את האפשרות להציף את שטח ההתקדמות של חיילי ארצות הברית בעזרת המים שנאגרו על ידי הסכר.
הרסו את שערי הסכר עם פצצות טולבוי, ושחררו את המים האצורים.
מטרה זו שרדה תקיפה שנייה של מטוסי דמבוסטר מטייסת 9. פצצות הטולבוי פגעו בסכר אך לא הצליחו להרוס אותו.
אניית המערכה הגרמנית טירפיץ היוותה איום משמעותי על שיירות שהפליגו לברית המועצות וממנה.
פצצת טולבוי אחת פגע בטירפיץ, עברה דרך הסיפון הקדמי וגוף הספינה והתפוצצה במים מצידו הימני של החרטום.
הפיצוץ הרס את החרטום והציף את התאים הקדמיים של אוניית הקרב ב-2,000 טון מים.
פיצוצים של מספר פצצות טולבוי נוספות במים ליד הטירפיץ גרמו לקריסה של מספר מחיצות וחלקים נוספים בגוף האוניה.
כתוצאה מההפצצות חמישה מלחים נהרגו וחמישה עשר נוספים נפצעו.
לאחר התקיפה הטירפיץ הוערך כי ידרשו תשעה חודשים לתיקון האוניה, אולם בתנאים הקיימים הדבר נחשב בלתי אפשרי ולכן הוסבה האוניה לסוללת ארטילריה צפה.
בגלל עננות שהחלה מעט לפני התקיפה, הוטלו 32 פצצות באופן "עיוור".
לא הושגו פגיעות ישירות אך פספוס אחד כמעט כופף את מוט המדחף של אחד המטוסים.
במבצע הסופי בו טובעה ה"טירפיץ", בעקבות פגיעה ישירה של שלוש פצצות טולבוי בנוסף לעוד מספר פצצות שנפלו בקרבתה.
חלק מהפצצות פגעו במחסום הרשת נגד הטורפדו שנפרסה סביבה האנייה וגרמו למכתשים גדולים בקרקעית הים.
פיצוצים אלו הרסו חלק גדול ממחסום החול שנבנה כדי למנוע את התהפכות של האוניה.
פצצה אחת חדרה לסיפון האנייה בין צריחיה אך לא התפוצצה.
פצצה שנייה פגעה באמצע הספינה בין מעוט המטוס לארובה, והרסה לחלוטין את כל חגורת השריון של האנייה ופוצצה חור גדול בצד ובקרקעית האנייה שגרם להצפה ולהטיית האנייה ב-60 מעלות.
פצצה שלישית פגעה בצידו השמאלי של הצריח הראשי של האוניה, והובילה בסופו של דבר לפיצוץ מחסני תחמושת ולהתהפכות האנייה.
הפצצת רציפי צוללות גרמניות, דצמבר 1944 - אפריל 1945
15 בדצמבר 1944 - IJmuiden בחוף הולנד
טייסת 617 תקפה רציפי צוללות בעזרת פצצות טולבוי.
מסך עשן הפריע להפצצה ולא ניתן היה לראות את התוצאות.
32 מטוסי לנקסטר מלווים במטוס מוסקיטו יחיד תקפו רציפים של צוללות ומספנות בנמל ברגן.
שלושה לנקסטרים מטייסת 617 ואחד מטייסת 9 אבדו; הנאצים סיפרו לתושבים המקומיים ש -11 מפציצים הופלו.
בדו"ח מקומי נכתב כי שלוש פצצות טולבוי חדרו לגג הענק בעובי 3 מטר וגרמו נזק קשה לסדנאות, משרדים ולמחסנים.
36 מטוסי לנקסטר תקפו רציפים ב-IJmuiden וב-Poortershaven בעזרת פצצות טולבוי.
נרשמו פגיעות בשתי המטרות ללא אבדות לתוקפים.
טייסת 617 תקפה בעזרת פצצות טולבוי וגרנד סלאם מטרות בעיר המבורג.
חלק מהפצצות פגעו במטרה ואף כלי טיס לא אבד.
969 מטוסים השתתפו בתקיפה: 617 לנקסטר, 332 הליפלקס ו-20 מוסקיטו.
מטרות התקיפה היו הבסיס הימי, שדה התעופה והעיירה.
שלושה מטוסי הליפקס אבדו; בעקבות התקיפה האיים פונו.
36 מטוסי לנקסטר השתמשו בפצצות טולבוי כנגד עמדות החוף.
סכר האורפט, 48 קילומטרים דרומית מערבית לקלן, הותקף כדי למנוע מהנאצים להציף את האזור עם התקדמות כוחות אמריקאים.
שפת הסכר נפגעה, אך הגרמנים מנעו נזק נוסף על ידי הורדת מפלס המים.
14 במרץ 1945 - גשרי דרכים בבילפלד ו-ארנסברג
גשרי הדרכים הותקפו על ידי טייסות 617 ו-9 בעזרת פצצות טולבוי וגראנד סלאם.
בליפלד התקיפה גרמה לקריסה כתוצאה מאפקט רעידת האדמה של הפצצות.
גשר הדרכים של ארנסברג הותקף שוב על ידי טייסת 9. הגשר לא התמוטט.
16 באפריל 1945 - ספינת קרב הקטנה Lützow
הספינה ליצוב הותקפה על ידי טייסת 617. למרות ירי נ"מ אינטנסיבי, 15 מטוסים הצליחו להפציץ את המטרה באמצעות טולבוי ופצצות .
החטאה הקרובה של פצצת טולבוי קרעה חור גדול בתחתית הליצוב וגרמה לשקיעתה במים הרדודים.
מטוס לנקסטר אחד הופל (הלנקסטר האחרון שהופל במלחמה).
פצצה אחת נותרה שקועה בסמוך ל-Świnoujście באמצע השלוחה הראשית של תעלת Piast במשך 74 שנים.
הפצצה שנחשפה במהלך עבודות ההכנה להעמקה של התעלה בספטמבר 2019 .
בית הנופש של היטלר, ברגהוף, ליד ברכטסגאדן הותקף בכוח מעורב שכלל שישה מטוסי לנקסטר מטייסת 617 שהפילו את פצצות הטולבוי האחרונות במלחמת העולם השנייה.
אחרון מפציצי ה-V - ה-Handley Page Victor - תוכנן לשאת מטען פצצה שיכול לכלול שני טולבוי, או גרנד סלאם אחד בתוספת כלי נשק קטנים יותר.
השימוש על ידי ארצות הברית
פצצת T-10 נבנתה כגרסה האמריקנית של הטולבוי במשקל 5,400 קילוגרם, תוך שימוש במרכיבים אמריקנים.
הפיתוח החל בשנת 1944 והתוכנית הייתה להשתמש בפצצות כריכוך לפני הפלישה לאיים המבוצרים באוקיינוס השקט.
בסופו של דבר לא נעשה בהם שימוש בגלל הכניעה של יפן לאחר השימוש בפצצות האטום.
בסוף שנות החמישים של המאה ה-20 הוחלף שם הפצצה ל-M-121. במהלך מלחמת קוריאה מספר פצצות הוסבו לפצצות מונחות רדיו מסוג טרזון, פצצות אלו הוטלו על ידי מפציץ בואינג B-29 סופרפורטרס במטרה להשמיד גשרי רכבת וסכרים.
עם סיום מלחמת קוריאה והוצאתם משירות של מפציצי B-29 ו-B-36, לחיל האוויר של ארצות הברית לא נשארו כלי טיס היכולים להטיל את ה-M-121, והפצצות הוכנסו לאחסון.
ייצור ה-M-121 הסתיים בשנת 1955 ומטוס ה-B-36 היה המטוס המבצעי האחרון שיכול היה להפיל פצצה מסוג טולבוי.
במהלך מלחמת וייטנאם, כמה פצצות ה-M-121 נשלחו לווייטנאם לאחר שהוסרו מהם תכריכי הזרימה האחוריים ומכלולי סנפיר הזנב לצורך שימוש במשימות קומנדו.
בווייטנאם שולבו ראשי הקרב של הפצצה ב-BLU-82 שהוטלו על ידי C-130 באמצעות בקרת מכ"ם.
ראשי הקרב הותקנו גם על משטחים והוטלו מחוברים במצנחים מרמפת הטעינה האחורית של C-130. לאחר שהוטלו מהמטוס, המצנחים ייצבו את ראש הקרב הגדול עד לפגיעה.
אף עם מרעום באורך מטר וחצי שהורכב על ראש הפצצה פוצץ את הפצצה במרחק הנכון מהקרקע.
אחת מהפצצות האחרונות שנותרו ממלחמת העולם השנייה הוטלה במהלך משימת קומנדו במטרה לפנות אזור נחיתה למסוקים על רכס במהלך הקרב על גבעת המבורגר בווייטנאם ב־1969. הפצצה הוטלה מגובה ופגעה בדיוק במטרה.
פצצה דומה שעדיין בשירות היא ה-T-12 Cloudmaker במשקל , הנישאת על ידי ה-Convair B-36 A.
טולוז היא עיר בת כ-440,000 תושבים בדרום-מערב צרפת.
העיר יושבת על גדת נהר הגארון, בחצי הדרך בין האוקיינוס האטלנטי לבין הים התיכון.
האזור המטרופוליטני של טולוז הוא השלישי בגודלו בדרום צרפת (לאחר מרסיי וניס), עם אוכלוסייה של קרוב ל-1.1 מיליון תושבים בשנת 2006, והוא אחד מאלה המהירים ביותר בגדילתם באירופה.
הוא משמש כביתה של יצרנית המטוסים איירבוס המפתחת מוצרים לתעשיית התעופה והחלל של אירופה.
טולוז היא עיר הבירה של מחוז גארון עילית וחבל אוקסיטניה, החבל הגדול בשטחו בצרפת.
בעיר נפגשת תעלת מידי עם תעלת גארון – חיבור היוצר את תעלת שני הימים, המאפשרת שיט בין האוקיינוס האטלנטי לים התיכון דרך צרפת.
בטולוז אוניברסיטה עתיקה אשר נוסדה בשנת 1229. בעיר לומדים כ-97,000 סטודנטים.
בעיר ממוקמת הנהלת יצרנית המטוסים איירבוס ומפעלה הראשי, ולמעלה מרבע מ-14,150 (נכון ל-2009) עובדי יצרנית המטוסים הם תושבי העיר.
נמל התעופה טולוז-בלאנייק פועל משנת 1939.
בתחילת המאה העשרים הגיעו לאוניברסיטה בטולוז צעירים רבים מרוסיה, מפולין ומארצות הבלקן.
ערב מלחמת העולם השנייה ישבו בטולוז קרוב למאתיים יהודים.
בתקופת מלחמת העולם השנייה ברחו לעיר פליטים רבים מאזורי הכיבוש הגרמניים וחלקם השתקעו בה לאחר המלחמה.
ב-1969 מנתה האוכלוסייה היהודית במקום כ-20,000 נפש, רובם יוצאי צפון-אפריקה.
נכון לשנת 2015, הקהילה היהודית בטולוז מונה כ-15,000 איש, שהם בקירוב 3% מתושבי העיר כולה.
בעיר ישנם 10 בתי כנסת.
בשנים 2011–2017 כיהן כרב הקהילה הרב הרולד אברהם וייל והרב יוסף יצחק מטוסוב כשליח חב"ד בטולוז.
בשנת 2012 התרחש בעיר פיגוע ירי בבית הספר היהודי "אוצר התורה" (ששינה את שמו לאחר מכן ל"אור התורה").
בפיגוע נרצחו 4 בני אדם, 3 מתוכם ילדים, ו-3 ילדים נוספים נפצעו באורח קשה.
בזיליקת סרנין הקדוש – הכנסייה הרומנסקית הגדולה ביותר באירופה.
נקראת על שמו של סאטורנין או סרנין, הבישוף הראשון של טולוז.
קתדרלת סנט-אטיין (על שם סטפנוס הקדוש, מראשוני הקדושים של הנצרות) – הקתדרלה של העיר המורכבת מחצי כנסייה רומנסקי וחצי כנסייה גותית, שתיהן לא הושלמו.
כנסיית היעקובינים והקלויסטר, בה קבור תומאס אקווינאס.
בזיליקת "נוטר דאם דה לא דוראד" (Notre-Dame de la Daurade) ובו פסל "הבתולה השחורה"
הערים התאומות של טולוז הן:
טולון היא עיר בדרום צרפת, על חוף הים התיכון, ובה 176,198 תושבים (נכון ל-2018).
העיר היא בירת מחוז ואר.
טולון ממוקמת בחבל פרובאנס-אלפ-קוט ד'אזור.
חשיבותה כעיר נמל מרכזית לחוף הים התיכון הייתה ידועה עוד בתקופת האימפריה הרומית, והעיר הייתה בעבר בירת הפרובינציה הרומאית פרובאנס.
בטולון ממוקם עוד כיום נמל מסחרי גדול.
בנוסף היא מהווה בסיס קבע לחיל הים הצרפתי, ובמקום ממוקם הנמל הצבאי הגדול ביותר של צרפת כיום.
לקרב על טולון היה מקום נכבד במלחמת הירושה הספרדית ב-1709 ובמלחמת הירושה האוסטרית ב-1744. בשתי מלחמות אלה, בנפרד, נבלם כיבוש טולון, נשמר גבולה הדרומי של צרפת ונשמרה שליטתה הימית.
בשנת 1793 התמרדה טולון נגד השלטון המהפכני, בסיוע כוחות אנגליים וספרדיים, ושאפה להחזיר לשלטון את המונרכיה של בית בורבון.
כוחות המהפכה הטילו מצור על העיר, שבסופו של דבר הצליח לשבור את המרד.
בניצחון זה התבלט לראשונה נפוליאון בונפרטה כמצביא צעיר ומוכשר, במיוחד בתחום הארטילריה.
טוּל היא להקת מטאל אלטרנטיבי ופרוגרסיב מטאל אמריקנית, שגובשה ב-1990 בלוס אנג'לס, קליפורניה, כאשר המתופף דני קארי חבר לחזרות עם שכנו, הזמר מיינארד ג'יימס קינן, הגיטריסט אדם ג'ונס והבסיסט פול דאמור.
החלטתו הוכחה כמוצלחת כאשר הופעות הלהקה הפכו מבוקשות.
הם ידועים במילות השירים הרוחניים והפילוסופיים שלהם, כמו למשל אבולוציה ופסיכולוגיה יונגאית ("Forty Six & 2"), דת ("Opiate") ונשגבות ("Lateralus"), כמו גם בשירים המכילים "שינויי ריתמיקה מורכבים, שירה רודפת ושינויים תוקפניים בדינמיקה" שלרוב יוצרים שירים ארוכים מהממוצע.
המוזיקה הושפעה מקינג קרימזון, לד זפלין, פינק פלויד, ראש, משוגע ויס של השנים המוקדמות, יחד עם להקות שונות אחרות.
בהמשך, סביר להניח שהמוזיקה הושפעה מביקורות ואמנים דומים.
במהלך שנות השמונים עברו חבריה לעתיד של להקות טול, הגיטריסט/בסיסט פול דאמור, המתופף דני קארי, הגיטריסט אדם ג'ונס והזמר מיינארד ג'יימס קינן לגור בלוס אנג'לס בדרך המקרה.
דאמור וג'ונס שניהם רצו להיכנס לתעשיית הסרטים.
קארי נהיה מתופף מקצועי אשר ניגן עבור קרול קינג, פיגמיי לאב סירקוס וגרין ג'לי.
קינן, דאמור וג'ונס הקימו להקה משל עצמם בסוף העשור.
קארי הוצג לג'ונס על ידי טום מורלו, חבר של ג'ונס מתקופת התיכון.
לאחר שמתופף שהזמינו השלישייה לאודישן לא הופיע, הם קראו לדני קארי, השכן, להצטרף לחזרה.
בשנה שאחרי יצאה טול לסיבוב הופעות עם רולינס בנד, פישבון ורייג' אגיינסט דה מאשין.
טול קיבלו הכרה מיידית עם הוצאת המיני-אלבום המסחרי הראשון שלהם "אופיאט" (Opiate) ב-1992, אשר שאל את שמו מציטוטו המפורסם של קרל מרקס: "הדת היא אופיום להמונים".
המיני-אלבום שכלל שישה שירים, הכיל את הצליל הכבד ביותר שהלהקה כתבה עד היום.
יחד איתם מופיעים הסינגלים "Hush" ו-"Opiate".
וידאו קליפ עבור "Hush" נוצר על ידי קן אנדרוז מלהקת פייליור, כאשר חברי הלהקה מופיעים עירומים ופיותיהם מכוסים באיזולירבנד כדי להביע מחאה על צינזור.
באופן אירוני הרגולציה של האחראים על צנזורת האיברים ב-FCC גרמה לכך שהקליפ שודר כשאיברי המין של חברי הלהקה מכוסים בקרטון שעליו כתוב Parental Advisory ("יועץ להורים").
מהר מאוד הוציאו טול את אלבומם המלא הראשון, "Undertow" (אנדרטאו) ב-1993 משום שמספר שירים גדול מאנדרטאו נכתבו עוד בתקופת אופיאט.
הם נשכרו לנגן בבמה השנייה בלולהפלוזה ב-1993 ומשכו תשומת לב רבה.
הלהקה הועברה לבמה המרכזית הודות ל"נוכחות, מיומנות וכוח", דבר שעזר לקדם את הפופולריות של Undertow.
האלבום הוכרז כאלבום זהב על ידי RIAA ולאחר מכן, ב-14 במאי 2001, הוכרז כאלבום פלטינה כפול.
למרות זאת, הלהקה ספגה פרסום שלילי עם הוצאת הסינגל "Prison Sex" והקליפ שלו, אשר בוים ונוצר על ידי אדם ג'ונס.
השלוחה האמריקאית לערוץ MuchMusic הקנדי סברה כי הקליפ יותר מידי גרפי ופוגע.
גם MTV הפסיקו לשדר את הקליפ אחרי מספר הקרנות בלבד – שניהם בגלל הסימבוליות להתמודדות עם הנושא הרגיש של התעללות בילדים.
במאי 1993 הוחתמו טול להופיע בביתן גן בהוליווד.
הלהקה גילתה בדקה האחרונה כי הביתן בבעלות הכנסייה הסיינטולוגית של ל.
רון האברד אשר "בוגדים באתיקת הלהקה לגבי איך אדם לא צריך ללכת בעקבות מערכת אמונה שמגבילה את התפתחותו כבן אדם".
בראיון שנערך על ידי המגזין האמריקאי בלנדר, נזכר מיינארד כי הוא "העביר את מרבית ההופעה בקריאות מהההה של כבשה אל עבר הקהל".
בספטמבר 1995, זמן קצר לאחר תחילת הקלטות אלבומם השני, עזב דאמור את הלהקה.
בנובמבר הוא הוחלף על ידי ג'סטין צ'נסלור, חבר להקת פיץ', להקה אנגלית אשר טול הופיעו עמה בעבר, בסיבוב הופעותיהם באירופה.
אנימה, סוגיות חוקיות, א פרפקט סירקל וסלייבל (2000-1996)
למרות זאת, לחץ של המעריצים הכריע את התחנות לשדר את השיר בצורתו המקורית.
בנוסף, מאט פינפילד, מנחה המגזין MTV's 120 Minutes, הגיב לתלונות על ידי הנפת אגרופו מול פרצופו בשידור חי, תוך כדי מתן הסברים לשינוי שם הקליפ תוך הצגתו.
אנימה נשאר אלבום הסטודיו המלא האחרון חמש שנים.
אנימה, הוקדש לסאטיריקן ביל היקס שמת שנתיים וחצי לפני הפצת האלבום.
מספר קטעים מהופעתו של היקס משולבים באנימה וב-Undertow וכוללים סקיצות על סמים פסיכואקטיביים ופעיות של כבשים.
האריזה דמוית העדשה מראה אנימציה של קליפורניה שוקעת לתוך האוקיינוס השקט, ופזמון השיר "Ænema" מכיל את המילים "Learn to swim, I'll see you down in Arizona Bay".
מילים אלו מתייחסות לסקיצה פופולרית נוספת של היקס על שנאתו ללוס אנג'לס.
בסופו של דבר, אנימה זיכה את טול בפרס גראמי הראשון שלהם.
במהלך סיבוב ההופעות של 1997 בעקבות האלבום, טול הופיעו בלולהפלוזה שוב, הפעם כלהקה מובילה, זוכים לתשבחות מהמבקרים של הניו יורק טיימס:
"טול חזרו בניצחון ללולהפלוזה אחרי הופעתם בין הלהקות הפחות חשובות על הבמה הקטנה ב-1993. עכשיו טול הם המופע האטרקטיבי ביותר עבור הפסטיבל שנאבק לשמור על מטרתו.
[..] טול משתמשים בתדמית שוברת איסורים עבור הטפת המוסר של יסורי הגיהנום, בשירים שסוטים מהאשמות מרירות לגינוי ניהיליסטי.
המוזיקה מחזירה את כל התפארת לגראנג'."
בשנה זו, Volcano Records הצהירו על הפרת חוזה מצד הלהקה והגישו תביעה.
טול בדקו הצעות מחברות תקליטים אחרות, דבר שאסור על פי החוזה שנחתם, זאת על פי Volcano.
אחרי שטול הגישו תביעה נגדית כי Volcano לא השתמשו באופציית חידוש החוזה, הגיעו הצדדים להסכם מחוץ מלבית המשפט.
מאוחר יותר, הצדדים הסכימו לחידוש החוזה ועסקה להוצאת שלושה אלבומים.
הקרב המשפטי הזה לקח מהלהקה מאמצים רבים ועיכב את עבודתם על האלבום הבא.
במהלך הזמן הזה, קינן הצטרף ללהקה חדשה, א פרפקט סירקל (A Perfect circle) עם טכנאי הגיטרות של טול משכבר הימים, בילי הוורדל.
בשלב זה, שמועות על פירוק הלהקה החלו להתפשט, עד שהלהקה הוציאה את מארז התקליטורים המיוחד סלאייבל (Salival) בשנת 2000, אשר שם קץ לשמועות.
המארז המיוחד הכיל הקלטה מקורית חדשה אחת "Merkaba", כמו גם הקלטות של גרסאות חיות מיוחדות ובי-סיידס, הכוללים גרסת כיסוי לשיר "No Quarter" של לד זפלין, גרסת כיסוי לשיר "You Lied" של פיץ' וגרסה חדשה לשיר "Pushit" אשר צברה פופולריות רבה בקרב המעריצים.
בנוסף, המארז כלל DVD שהכיל את חמשת הווידאו קליפים שראו אור עד אותה העת "Stinkfist", "Ænema", "Prison Sex", "Sober" ו-"Hush".
אף על פי שהוצאת המארז לא הוציאה לאור סינגלים חדשים, השיר המוחבא "Maynard's Dick" (שיר שנכתב עוד בתקופת אופיאט) מצא את דרכו לכמה מתחנות הרדיו כאשר מספר תקליטנים החליטו להגניב אותו לשידור ללא אישור.
לטרלוס – השמועות, סיבוב ההופעות והסינגלים (2005-2001)
בינואר 2001, חרושת השמועות קיבלה נופך מחודש כאשר טול הכריזו על אלבומם החדש, Systema Encéphale ביחד עם רשימת שירים, בעלי שמות מיוחדים לדוגמה: "Numbereft", "Encephatalis", "Musick", כצפוי מנועי שיתוף קבצים כמו נאפסטר הוצפו בקבצים מזויפים הנושאים שמות אלה.
באותו הזמן, טול הצהירו כי הם מתנגדים לתרבות מנועי השיתוף בגלל ההשפעות השליליות על האמנים הקטנים, שתלויים בהצלחת מכירת התקליטים כדי להמשיך בקריירה שלהם.
קינן אמר זאת בשנת 2000 בריאיון עם הניו יורק רוק:
"אני חושב שיש הרבה תעשיות שמגיע להם להיהרס.
אלה הנפגעים מה MP3 הם לא החברות הגדולות והעסקים, אלא האמנים, אנשים שמנסים לכתוב שירים"
רק חודש אחרי זה, הם חשפו כי שם האלבום החדש הוא לטרלוס (Lateralus) ושהשם Systema Encéphale ורשימת השירים שצורפה אליו נועד כדי להטעות, בעיקר כדי להמם עיתוני מוזיקה ואתרים מסחריים שמיהרו לפרסם את הטעות.
לטרלוס מכיל שירים באורך ממוצע של 6 וחצי דקות ואורכו של הוידאו קליפ ל"Parabola" באורך עשר וחצי דקות, דבר שכמעט מנע מערוצי המוזיקה לשדרו.
אף על פי כן, האלבום גרף הצלחה מסחררת, הגיע למקום הראשון בטבלת 200 האלבומים הנמכרים של בילבורד, בשבוע הראשון אחרי השקתו.
טול קיבלו את פרס גראמי השני שלהם עבור הופעת המטאל הטובה בשנת 2001 עם השיר "Schism".
במהלך קבלת הפרס, המתופף קארי הודה להוריו (שסבלו אותו) ולשטן בעוד הבסיסט צ'נסלור הוסיף: "אני רוצה להודות לאבי שעשה את אמי".
סיבוב הופעות גדול החל בשנת 2001, שכלל מספר הופעות עם קינג קרימזון, בא לסיומו ב-24 בנובמבר 2002. למרות שנראה כאילו הסיבוב חתם תקופה מסוימת עבור טול, הלהקה לא נחה.
כשקינן עבד על הקלטות וסיבוב הופעות עבור א פרפקט סירקל, שאר חברי להקת טול הוציאו תקליט רשמי ומיוחד לחוג מועדון המעריצים שכלל ראיון וחלק מההקלטות האחרונות שלהם.
300 עותקים חתומים של לטרלוס בגרסת ה-double vinyl four-picture disc, הופצו ב-23 באוגוסט 2005.
ב-20 בדצמבר 2005, שני DVD הופצו למכירה, האחד הכיל את הסינגל "Schism" והשני את "Parabola".
שניהם הכילו את קליפי הווידאו יחד עם פרשנות.
בנוסף כל דיסק כלל רמיקס של כל שיר שבוצע על ידי לאסטמורד.
אחרי הפסקה ארוכה נוספת, בה קינן הצטרף לא פרפקט סירקל להקלטות וסיבוב הופעות, הוא חזר לעבודה על אלבום חדש יחד עם חבריו לטול.
אחרי שנחשפו פרטים על האלבום החדש כגון השפעות חבריהם לסיבוב ההופעות פנטומאס ומשוגע.
העותק הראשון של האלבום הופץ במנועי שיתוף הקבצים, שבועיים לפני תאריך השקתו של האלבום.
הופץ ב-28 באפריל 2006 בחלקים מאירופה, ב-29 באפריל באוסטרליה, ב-1 במאי בבריטניה וב-2 במאי בארצות הברית.
פתיח האלבום "Vicarious" שודר לראשונה ברדיו בארצות הברית ב-17 באפריל.
בסופו של דבר, האלבום הופץ בתאריכו המקורי ובשבועו הראשון בחנויות מכר יותר מ-564,000 עותקים בארצות הברית בלבד, שומר לעצמו מקום עליון בטבלאות בילבורד.
למרות זאת, הביקורות על האלבום היו פחות אוהדות מאשר קודמו.
לאחר השקת החל סיבוב ההופעות בפסטיבל קוצ'לה ב-30 באפריל 2006. בדומה לסיבוב ההופעות לאחר השקת אלבומם לטרלוס בשנת 2001, שכלל מספר רב של הופעות במועדונים ותיאטראות קטנים ברחבי ארצות הברית וקנדה.
בסתיו 2006, טול הופיעו ברחבי אמריקה הצפונית בזירות רחבות ואמפיתיאטראות מלווים על ידי אייסיס.
בנובמבר הם יחזרו לאירופה שוב ויופיעו במספר רב של ערים בשונה מסיבוב ההופעות הקודם.
בינואר 2007, תופיע הלהקה בניו זילנד ואוסטרליה ואף קיימות שמועות שהם יובילו את פסטיבל ה-Big Day Out.
לאחר 13 שנות שתיקה, הוציאה טול את אלבום האולפן החמישי שלה, "פיר אינוקולום" (חיסון מפני פחד, בעברית).
האלבום יצא ב-30 באוגוסט 2019. הוא זכה להצלחה ביקורתית ומסחרית משמעותית, והגיע לצמרת מצעד ה-200 של בילבורד.
שני שירים מהאלבום קיבלו מועמדויות לפרס הגראמי.
האלבום, שהוקלט בין השנים 2018-2019, אורכו 86:38 דקות ומכיל 10 רצועות בגרסה הדיגיטלית המלאה.
גרסת הדיסק מכילה שבע רצועות, ואורכה 79:10 דקות.
בגלל הגישה הניסיונית למוזיקה שטול לקחו על עצמם, נעשה קשה לשייך אותם לז'אנרים רגילים.
אין ספק כי הם שייכים לז'אנר המטאל, אבל מה מייחד אותם ומאיפה ההשפעות לצליל המיוחד, הוא נושא לוויכוחים בין מעריצים ומאזינים כאחד.
ברוב המקרים, טול תוגדר כמטאל אלטרנטיבי, קטגוריה רחבת היקפים (שתיארה להקות כמו ג'יינז אדיקשן, רייג' אגיינסט דה מאשין ופיית' נו מור) שנועדה לתאר להקות שעומדות על הקו בין אסתטיקה לבסיס של מטאל ורוק אלטרנטיבי.
באותה נימה, טול תיכנס לקטגוריה של מטאל מתקדם או רוק מתקדם.
אלה המכניסים את טול לקטגוריה זו בדרך כלל משתמשים בהגדרת הפרוגרסיב.
זהו סוג של רוק או מטאל שמחפש לפרוץ מהזרם המרכזי על ידי מתיחת גבולותיו ושילוב סגנונות לא מודרניים (כגון מוזיקה קלאסית וג'אז ואף פולק) בשירי מטאל ורוק.
מעבר להגדרה הכוללת של מטאל מתקדם, קיים הדיון לגבי מה באמת משייך את הלהקה לסצנת הפרוגרסיב.
יכול להיות שההשפעה של קינג קרימזון, להקה אהובה על כל חברי טול, היא זאת שמקשרת בין טול לפרוגרסיב.
למרות זאת, רוברט פריפ מקינג קרימזון אמר כי אינו שומע השפעה כלל.
כך שאפילו בין הלהקה לבין עמיתיהם הדיון קיים, לא רק אם יש לטול מקום ברוק המתקדם אלא כמה קרובים הם לצלילים של אבותיהם הקדומים, שבינם לבין עצמם המציאו את הז'אנר תוך כדי ויכוח.
כשטול לא נקראים פרוגרסיב, הם נכנסים לתת קטגוריה של ת'ראש מטאל.
צורת שירתו המיוחדת של קינן וצליל הגיטרות המלוכלך (המשותף להרבה להקות, אך מאפיין את רוב שיריהם של טול) השפיעה רבות על אמנים חדשים כמו ארון לואיס מסטיינד ודייוויד דריימן מדיסטרבד.
כאשר קינן נשאל במהלך ריאיון לאוסטרליאן מיוזיק מגזין לגבי שמיעת ההשפעה של שירתו עליהם ענה:
"אני לא שומע כל כך קשר.
כי יש עוצמה בשירים שלנו, אני חושב שהלהקות האלה מעלות את סף הרעש וזאת ההשפעה שלהם.
[..] כשאני שומע את הצעקנים, הטיפשיים, האידיוטים האלה קופצים למעלה ולמטה, שאכפת להם מהתסרוקות שלהם יותר מאשר המוזיקה, אנחנו פשוט לא עושים את זה, אז מה אני מפספס?
אין שום דבר במוזיקה שמזיז אותי, או גורם לי לשבת ולהקשיב לה, זה מצער.
אולי אני סתם בן זונה ציני."
בנוסף, יכולים לציין את הקשר המוזר עם הנו מטאל.
אבל קישור זה יכול לנבוע מהשפעתם הגדולה על עולם המטאל ככלל, כי אם כך צריכים אנו לקרוא לאמני הבלוז שהשפיעו על לד זפלין הבי מטאל ולאמני הרגאיי שהשפיעו על הקלאש פאנק רוק (Punk rock).
כמה נכונה כל הגדרה היא עניין של טעם בלבד.
הרבה אנשים לא מרוצים מהעובדה שצריך להגדיר את טול בכלל, כי להתווכח על סוג הז'אנר היא פעולה חסרת חשיבות ואפילו מגבילה.
הלהקה הפיצה מספר סיפורים לגבי מקור השם.
אחת ההשערות העיקריות סובבת סביב "לכרימולוגיה", מעין פילוסופיה שהלהקה טענה כי הומצאה ב-1949 על ידי רונלד פ.
המתופף דני קארי טען כי השם "Tool" (כלי) מציין כי הלהקה היא סוג של כלי שמשמש את המעריצים לקבל את הלכרימולוגיה.
למרות כל זאת, סביר להניח כי הלהקה המציאה את זה כדי ליצור תפאורה מיוחדת לאמונות שלהם.
הסולן מיינארד ג'יימס קינן נקט בגישה קצת יותר ישירה על הסבר השם בראיון מ-1994:
טולהמרין הוא פרוור בעיר מלבורן, מדינת ויקטוריה, אוסטרליה.
הפרוור ממוקם באזור שנקרא City of Hume.
הפרוור ברובו מישור החשוף לרוחות הצפוניות החמות של מלבורן.
האתר המפורסם בפרוור הוא נמל התעופה של מלבורן.
אזור המגורים של הפרוור נמצא במעין לולאה מעגלית של מפרצון "מוני פונדס" ובגבולו המערבי נמל התעופה של מלבורן, אשר במקור נקרא נמל התעופה של טולהמרין.
הפרוור מכיל את אזור המגורים הקטן ביותר של פארק גלדסטון.
מסילת הברזל בין מלבורן לסידני מפרידה את הפרוור ממערב לנמל התעופה לדרום.
מקור שם הפרוור מטולהמרינה, חבר צעיר בוורונדג'רי (אשר בשנת 1838 ברח מבית הסוהר הראשון של מלבורן, תוך כדי שריפתו) על פי רווראנד לנגורן, יועץ מפקח הממשלה הראשונה, רוברט הודל.
הכפר טולהמרין היה ברחוב בולה או לאנספילד, אשר נקרא כיום דרך מלרוז.
מיקומו היה במפגש של שלושה גבולות מוניציפליים (ברומדוז, בולה וקיילור).
בית הספר היסודי היה על אדמת נמל התעופה, ומשרד הדואר היה בסמוך לשמורת טולהמרין.
בעבר התרחב הפרוור עד לפארק הלאומי אורגן פייפס ואזור תחום נהר המריבירנונג, מפרץ ג'קסונס ומפרץ דיפ.
בשנות השלושים הוקמה בכפר כנסייה, מועדוני טניס וכדורגל.
התעשייה המקומית התבססה על ייצור מספוא ומרעה.
במהלך שנות החמישים, הפך הכפר לעיירת מגורים וחקלאות.
באותה תקופה בחנה הממשלה הפדרלית את האפשרות להקים נמל תעופה בסמוך.
רכישת האדמה לנמל החלה בתחילת שנות השישים.
בית הספר הועבר למקומו החדש ב-1961.
בשנת 1955 הדרייב אין של הכפר נפתח עם מסך אחד וקיבולת של 862 מכוניות.
הדרייב אין נסגר ב-1984 והאתר הוסב למגורים עם רחובות הנושאים את שמות אולפני הסרטים.
בין 1967 ו-1970 נבנה כביש מהיר אל נמל התעופה.
הכביש מחלק את הפרוור לאזוריו המזרחיים, פארק גלדסטון, ואזוריו המערביים, בתי מגורים ומתחמי תעשייה.
דרך שרפס, אשר עוברת ממזרח למערב בסמוך לגבול הדרומי של טולהמרין, הייתה דרך חד סטרית עד לסוף שנות השמונים.
בצידה הדרומי היה קו של עצי אורן גבוהים המסתירים מועדון פוני קטן.
כיום, דרך שרפס היא דרך דו סטרית הומה המספקת נתיב חלופי מדרך הטבעת המערבית אל נמל התעופה של מלבורן.
מחוז טולה הוא סובייקט בפדרציה הרוסית.
המחוז נמצא בשטח המחוז הפדרלי המרכזי.
כ-13% משטח המחוז מכוסה ביערות.
התיישבות עמים סלאבים באזור ידועה מהמאה ה-7. לחר התפרקות רוס של קייב האזור היה חלק של נסיכות צ'רניגוב.
במהלך המאה ה-13 בעקבות פלישת מונגולים לרוסיה רוב היישובים נהרסו.
בהמשך בהדרגה החל אכלוס מחדש.
בשנת 1380 באזור התרחש קרב קוליקובו.
בשנת 1503 השטח סופח לנסיכות מוסקבה.
בשנת 1696 מייסד משפחת סוחרים ותעשיינים דמידוב החל באזור ייצור ברזל.
במאה ה-16-17 הגבול הדרומי של רוסיה עבר בשטחי המחוז והוקמו בו מבצרים רבים.
בשנת 1712 בפקודת פיוטר הגדול הוקם מפעל נשק שפועל עד היום.
בשנת 1777 הוקמה גוברניית טולה.
בשנת 1855 באזור החלו לעבוד מכרות פחם.
בשנת 1868 החלה לפעול מסילת ברזל למוסקבה.
בשנת 1929 בעקבות שינויים בחלוקה מנהלית גוברניית טולה בוטלה ואזור שולב היחידה מנהלית אחרת.
בשנת 1939 מחוז טולה הוקם מחדש.
בתקופת מלחמת העולם השנייה באזור התחוללו קרבות שהיו חלק של מערכת ההגנה על מוסקבה.
בשנים 1942 ו-1957 חלקים של מחוז הועברו למחוז מוסקבה.
בשנת 1986 האזור סבל מהשלכות של אסון צ'רנוביל.
הרשות המחוקקת היא "הדומה של מחוז טולה" שכוללת 36 חברים.
בספטמבר 2024 לתפקיד נבחר דמיטרי מיליאיב.
מבחינה אדמיניסטרטיבית החבל מחולק ל-23 ראיונים ו-2 ערים בעלי חשיבות מחוזית.
בשנת 1979 התגוררו במחוס ג-2 מיליון תושבים.כ-74.6% מאוכלוסיית המחוז מתגוררת בערים.
בעיר הגדולה - טולה מתגוררים כ-500 אלף תושבים.
בהתאם לנתוני מפקד אוכלוסין 2021 של הפדרציה הרוסית הרוסים מהווים כ-87.7% מאוכלוסיית המחוז.
המחוז מתאפיין בתעשייה מפותחת, ובמיוחד תעשייה ביטחונית, כימית, פלדה וכו'.
בשטח המחוז קיימים מספר אתרי תיירות, ביניהם מקום התרחשותו של קרב קוליקובו ויאסניה פוליאנה - מקום מגוריו של לב טולסטוי.
בשנת 2019 החל ייצור מכוניות במפעל של החומה הגדולה מוטורס שצויה להגיע לייצור של 150 אלף מכוניות בשנה..
פיתוח רשת מסילות ברזל באזור החל עובד בסוף המאה ה-19.
שטח המחוז חוצות מספר כבישים בעלי חשיבות ארצית.
המרחק עד למוסקבה הוא כ-185 ק"מ.
בשטח מחוז עוברות מספר קווי צנרת נפט וגז טבעי.
בשטח המחוז לא פעולים נמלי תעופה.
טולואן (Toluene), הידוע גם כמתיל בנזן, הוא חומר כימי ארומטי, נוזל בטמפרטורת החדר.
טולואן דומה לבנזן, פרט לכך שאחד מאטומי המימן מותמר לקבוצה מתילית.
טולואן הוא חסר צבע ובעל ריח חריף.
מקור השם טולואן ב-Tolu balsam: שרף המופק מהעץ Myroxylon balsamum ממנו בודד החומר לראשונה.
השרף שימש את ילידי מרכז ודרום אמריקה להקלה על שיעול, קצרת וטיפול בפצעים.
טולו (Tolú) הוא שמו של שבט שאכלס בתקופה הפרה קולומביאנית את האזור בו שוכנת כיום עיר בשם זה בקולומביה.
החומר קיבל את שמו מיונס יעקב ברצליוס.
טולואן משתתף בתגובות של התמרה ארומטית אלקטרופילית והקבוצה המתילית הופכת אותו פעיל פי 25 מבנזן בריאקציות כאלו.
כך ניתן לקבל בסולפונציה פרה טולואן חומצה סולפונית (p-Toluenesulfonic acid).
בתגובה עם כלור Cl2 בנוכחות FeCl3 מתקבלים האיזומרים אורתו ופרה כלורוטולואן.
קבוצת המתיל מגיבה עם מחמצנים ומתקבלת חומצה בנזואית או בנז-אלדהיד.
טולואן מגיב עם ברום לקבלת בנזיל ברומיד.
בדומה לבנזן, גם הטולואן משמש כממס אורגני טוב.
הוא משמש להמסת שרפים מלאכותיים, צבעים, דיו, לכה, גומי ועוד.
הטולואן משמש גם כחומר מוצא לחומר הנפץ TNT, לחומרים פלסטיים כגון פוליאורטילן, לחומצה בנזואית ובנז-אלדהיד.
ניתן להשתמש בטולואן להעלאת מספר האוקטן של דלקים.
טולואן בריכוז נפחי של 86% שימש במרוצי פורמולה 1 בשנות ה-80; 14% הנותרים היו הפטאן (C7H16) שנועד להוריד את האוקטן לרמה המותרת בתחרות.
ניתן להשתמש בטולואן נקי למנועי 2 פעימות ו-4 פעימות אלא שיש לחמם את הנוזל ל-70°C.
טולואן משמש להוצאת הקוקאין מעלי הקוקה לשם הכנת תרכיז קוקה-קולה.
שאיפת אדי הטולואן עלולה להיות קטלנית והיא הדרך המהירה ביותר לריכוז מרבי בדם.
רמות חשיפה נמוכות גורמות עייפות, בלבול, חולשה, התנהגות הדומה לשכרות, אובדן זיכרון, בחילה, אובדן תיאבון, ואיבוד ראיית צבעים ושמיעה.
תופעות אלו חולפות בתום החשיפה.
שאיפת כמות גדולה עלולה לגרום אובדן הכרה ומוות.
טולואן עלול לגרום פגיעה בתפקוד הכליות.
לטולואן מסיסות נמוכה מאוד במים ולכן אינו יכול לצאת מהגוף בשתן; כדי לסלקו יש לחמצן את הטולואן באמצעות cytochrome P450 לבנזיל אלכוהול.
בריאקציה נוצרים גם חומרים מסרטנים, למשל בנזאלדהיד.
הטולואן כלול ברשימת 189 החומרים המוגדרים מסוכנים על ידי ה־USEPA במסגרת חוק האוויר הנקי שנחקק בארצות הברית בשנת 1990.
המוסד לבטיחות ולגיהות קובע את הערכים המרביים לחשיפה:
חשיפה משוקללת מרבית מותרת:50 PPM (חלקים למיליון, חל"מ)
טולוע (מפרסית, בתרגום לעברית: "שחר") הוא שמו של הלוויין השני מפיתוח איראני עצמאי.
שר ההגנה של איראן אחמד והידי התייחס למיזם הלוויין בכלי התקשורת האיראניים וציין כי הלוויין יוצג בתחילת חודש פברואר 2010. הלוויין אכן הוצג בפרלמנט האירני ב־3 בפברואר 2010, יום שנקבע על ידי איראן כיום ציון לתעשיות החלל של המדינה.
נכון למאי 2016, לוויין זה טרם שוגר לחלל.
מועדון הכדורגל טולוז הוא מועדון כדורגל צרפתי מהעיר טולוז.
אשר לו זכייה אחת בגביע הצרפתי.
המועדון נוסד בשנת 1970, והוא מארח את משחקיו באצטדיון העירוני טולוז המכיל 33,150 מקומות.
אגודת הכדורגל בטולוז שהיא המועדון הנוכחי הוקמה ב-25 במאי 1970, תחת השם "יוניון ספורטיב טולוז", ועל מנת להרכיב סגל שחקנים לקחה את שחקני הנוער משתי קבוצות אזוריות קטנות, גסקון ומרמוז-בונפואה.
הקבוצה החלה לשחק בליגה הצרפתית השנייה בעונת 1970– 1971 כאשר שיחקה בצבעים אדום ולבן.
ב-1977, הקבוצה החזירה לעצמה מחדש את שמה המקורי, ואימצה צבעי מדים חדשים - סגול ולבן.
תוך זמן קצר, המועדון הצליח להתבסס כמועדון טוב, ובשנת 1982, העפיל לליגה הצרפתית הראשונה.בעונת 1986–1987 טולוז העפילה לראשונה לגביע אופ"א ואפילו רשמה הצלחה אדירה לאחר שגברה בדו-קרב בעיטות עונשין על נאפולי החזקה, בה שיחק דייגו מראדונה בסיבוב הראשון.
טולוז הפסידה בסיבוב השני לספרטק מוסקבה והודחה מהטורניר.
בעונת 1986–1987, הקבוצה השיגה את הישג השיא שלה, מקום שלישי בליגה הצרפתית הראשונה.
בעונה שלאחר מכן טולוז השתתפה שוב בגביע אופ"א.
בסיבוב הראשון טולוז ניצחה את פאניוניוס ובסיבוב השני טולוז הפסידה לבאייר לברקוזן.
ב-1994, ירדה טולוז לליגה הצרפתית השנייה.
במהלך שנות ה-90, המועדון עלה וירד לסירוגין מהליגה הראשונה לשנייה בצרפת וסבל מקשיים כלכליים.
מצבה הכלכלי הקשה של הקבוצה הביא לכך שבשנת 2001, הקבוצה הורדה ליגה בכח על ידי התאחדות הכדורגל הצרפתית, ואף כמעט שנשלל ממנה מעמדה המקצועני.
אחרי שתי עונות בלבד בליגת המשנה, שבה טולוז לליגה הבכירה בצרפת.
בעונות הראשונות לאחר שובה לליגת העל הצרפתית, הציגה יכולת לא טובה.
בסוף העשור הראשון של המאה ה-21, טולוז הצליחה להתברג מספר פעמים בצמרת הליגה, והעפילה לגביעי אירופה השונים.
בשנת 2009 הקבוצה הגיעה לחצי גמר הגביע הצרפתי והפסידה לגנגאן.
בשנים 2004–2020 שיחקה בליגת העל הצרפתית..
בעונת 2020/21 סיימה הקבוצה במקום השלישי שמוביל לפלייאוף העלייה לליגה הבכירה, בגמר הפלייאוף הפסידה לנאנט בסיכום שני המשחקים ונשארה בליגה השנייה.
בעונה שלאחר מכן הקבוצה העפילה חזרה לליגה לאחר שנתיים של היעדרות.
בשנת 2023 זכתה בפעם הראשונה בתולדותיה בגביע הצרפתי לאחר שניצחה 5–1 את נאנט במשחק הגמר.
זכייה שהקנתה לה השתתפות בעונת 2023/2024 בליגה האירופית.
טוּלה היא עיר ומרכז אדמיניסטרטיבי של מחוז טולה שברוסיה.
העיר בעלת תואר של עיר גיבורה.
המרחק מהעיר טולה למוסקבה הבירה הוא 185 ק"מ.
הפילולוג, מילונאי והסופר הרוסי, ולדימיר דאל, ניסח את המילה טוּלה כמקום מסתורי שאינו חושף על עצמו כמעט.
נוסף לכך, שמה של העיר נובע כנראה גם מהנהר החוצה את העיר, נהר טוּליצה.
נוסף לאלה, קיימות גרסאות נוספות למקור השם טוּלה:
בלשונות העתיקות משמעות המילה היא "אח איתן".
בתקופת אורדת הזהב, העיר הייתה שייכת לבתו של ג'אניבק, חאן אורדת הזהב, שנקראה טיידוּלה, ויש המקשרים את שמה לשם העיר.
טולה היא אחת הערים הוותיקות ביותר ברוסיה.
האזכור הראשון אודותיה הוא בכתבי ניקון מהמאה ה-16; ברשימתו על המערכה הצבאית באזור ב 1146 הוא כתב: .
מהרשימות נראה כי העיר כבר הייתה קיימת באותה עת, ולא ידוע מתי הוקמה לראשונה.
כבר במאה ה-16 הוקמו בטולה מפעלים לייצור נשק.
גם כיום, העיר ידועה כמרכז לייצור נשק מכול הסוגים.
בעקבות מלחמת העולם השנייה קיבלה העיר את התואר עיר גיבורה.
טולאגי הוא אי קטן באיי שלמה השוכן דרומית לאיי נגלה.
העיר הנושאת את שם האי שימשה בירת הפרוטקטורט הבריטי באיי שלמה מ-1896 עד 1942, וכיום היא בירת מחוז המרכז.
הבריטים בחרו באי כמקום מושבה של הבירה בשל הבידוד היחסי שלו וכחלופה בריאה יותר לאיים הגדולים ומוכי המחלות של איי שלמה.
כוחות האימפריה היפנית כבשו את טולאגי ב-3 במאי 1942, מתוך כוונה להקים בסביבתו בסיס מטוסים ימיים.
יום לאחר שנחתו היפנים באי תקפו מטוסים מנושאת המטוסים האמריקאית יורקטאון את הספינות שעגנו בנמל טולאגי, כהקדמה לקרב ים האלמוגים.
כוחות אמריקאים, בעיקר נחתי גדוד הפושטים הראשון, נחתו בטולאגי ב-7 באוגוסט וכבשו אותו כחלק מהתוכנית לכיבוש האי גוודלקנל הסמוך.
לאחר שנכבש על ידי כוחות נחתים וצי, שימש מעגן טולאגי מקום משכנן של סירות טורפדו, בהן PT-109, עליה פיקד ג'ון פיצג'רלד קנדי, לימים נשיא ארצות הברית.
כיום מתבססת כלכלת טולאגי על דיג מסחרי.
בנוסף, ענף התיירות, בעיקר תיירות צלילה גם הוא ענף כלכלי חשוב באי.
מסביב לאי שוכנים שרידיהן של ספינות מלחמה רבות מימי מלחמת העולם השנייה, המהוות אתרי צלילה פופולריים.
אך בשל מלחמת אזרחים שפרצה באיי שלמה בשנים האחרונות נפגע ענף זה.
טוֹלוּקַה דֶה לֶרְדוֹ (בספרדית: Toluca de Lerdo), או בקיצור טולוקה, היא בירת מדינת מקסיקו אשר נמצאת במקסיקו.
טולוקה נמצאת בעמק טולוקה, במרחק של 63 קילומטרים מערבית למקסיקו סיטי, בירת מקסיקו.
האזור היה מיושב על ידי בני שבט המטלסינקה החל מאזור שנת 600, והאזור נקרא על שמם "עמק מטלסינקו".
מרכזם היה בעיר קליקסטלאוואקה, בקצה הצפוני של טולוקה של היום.
בהמשך התיישבו באזור גם בני שבטי האוטומי, המסאווה והנאהוה, אך המטלסינקה נותרו השבט הדומיננטי.
לאחר שהאצטקים כבשו את האזור ב-1478 והחריבו את קליקסטלאוואקה הם הפכו את עיר המדינה הקטנה טוֹלוֹקַן, שהוקמה על ידי הטולטקים, למרכז המנהלי של האזור, אשר דרכו גבו מיסים מתושבי העמק.
ב-1521 כבשו כוחות ספרד בהנהגת גונסלו דה סנדובל, אחד מאנשיו של הרנאן קורטס, את העמק ושינו את שמה של טולוקן לטולוקה.
הספרדים התחילו להתיישב בטולוקה ב-1530, וב-1677 היא קיבלה מעמד רשמי של עיירה.
ב-1793 נסללה מהעיר דרך למקסיקו סיטי, וב-1799 הוענק לה מעמד של עיר על ידי המלך קרלוס הרביעי.
ב-1825, לאחר מלחמת העצמאות של מקסיקו, חולקה מקסיקו למדינות וטולוקה ואזורה נכללו במדינת מקסיקו, אשר בירתה הייתה מקסיקו סיטי, אף על פי שמקסיקו סיטי הייתה במחוז פדרלי נפרד.
ב-1830 בירת מדינת מקסיקו הועברה ממקסיקו סיטי לטולוקה.
ב-1861 שונה שם העיר ל"טולוקה דה לרדו", כהוקרה למיגל לרדו דה טחדה, מדינאי מקסיקני שמת באותה שנה.
נהוג לחשוב בטעות שהשם שונה כהוקרה לסבסטיאן לרדו דה טחדה, אחיו הגדול של מיגל ומי שהיה גם נשיא מקסיקו, אך הוא עדיין היה בין החיים באותה שנה וכן זה קרה לפני תקופת נשיאותו, שהייתה בשנות ה-70 של המאה ה-19, לכן סביר להניח שהעיר נקראת על שמו של מיגל.
בתקופה הקולוניאלית הכלכלה של טולוקה הסתמכה על ייצור בשר משומר ומעושן, בעיקר נקניקיות הצ'וריסו שנחשבות לפופולריות באזור.
עם זאת, במהלך השנים כלכלת העיר התרחבה מאוד וכיום היא אחד האזורים המתועשים ביותר במקסיקו.
הדבר התאפשר הודות למיקומה במרכז מקסיקו, קרבתה למקסיקו סיטי, והתשתיות הנרחבות בה.
בין ענפי התעשייה בעיר ניתן למנות את עיבוד המזון והמתכות, מכונאות וייצור טקסטיל, מוצרי חשמל, מוצרי נייר וכלי רכב.
בנוסף לתעשייה הכלכלה המקומית מסתמכת על תיירות, גידול מקנה וחקלאות, הכוללת בין היתר גידול תירס, חיטה, שעועית, תפוח אדמה, אפונה, עגבניות, פול ושיבולת-שועל.
במרחק של כ-30 קילומטרים דרום-מערבית לטולוקה נמצא נבדו דה טולוקה, הר געש לא פעיל בגובה 4,680 מטרים.
טולוקה נמצאת באזור בו שורר אקלים סובטרופי רמתי.
בדרך כלל האקלים בעיר קריר ולח.
האקלים בטולוקה קר יותר באופן יחסי ממרבית המקומות במקסיקו הודות לעובדה שהיא נמצאת במיקום גבוה (כ-2,680 מטרים מעל גובה פני הים).
הקיצים בדרך כלל לחים ויורדים בהם משקעים רבים, ולפעמים אף ברד, ובחורפים יש טמפרטורות נמוכות עם משקעים מועטים יותר.
בעיר נמצאות מספר אוניברסיטאות, בהן האוניברסיטה האוטונומית של מדינת מקסיקו, האוניברסיטה הפוליטכנית של עמק טולוקה והאוניברסיטה הטכנולוגית של עמק טולוקה.
את העיר משרת נמל התעופה הבינלאומי ליסנסיאדו אדולפו לופס מטאוס, שנקרא על שמו של נשיא מקסיקו אדולפו לופס מטאוס.
הנמל נמצא במרחק של כ-15 קילומטרים מטולוקה ומציע טיסות ליעדים במקסיקו ובארצות הברית.
הנמל נמצא גם במרחק קצר יחסית ממקסיקו סיטי (כ-60 קילומטרים) והוא משמש אותה במקרים של עומס יתר בנמל התעופה הבינלאומי של מקסיקו סיטי.
טולווין (בספרדית: Tolhuin) היא עיירה בפרובינציית טיירה דל פואגו בארגנטינה.
טולווין שוכנת באי הגדול של ארץ האש, על גדות אגם פניאנו, והיא נמצאת במרחק של 105 קילומטרים דרומית לעיר ריו גראנדה ובמרחק של 111 קילומטרים צפונית לעיר אושואיה, המשמשת כבירת הפרובינציה.
העיירה הוקמה ב-9 באוקטובר 1972 על ידי מושל הפרובינציה באותו זמן במטרה לפתח את התיירות באזור אגם פגננו
מקור שמה של העיירה הוא בשפתם של בני הסלקנם, שישבו באזור בו נמצאת כיום העיירה.
השם מורכב מהמילים "טול" ו"ון" ומשמעותו היא "כמו לב".
כלכלת העיירה מסתמכת בעיקר על תיירות וכמו כן על יערנות וכריית כבול.
העיר נמצאת על מסלול הקטע של כביש הלאומי מספר 3 בטיירה דל פואגו.
טולווין הוא היישוב היחיד בקטע הכביש הזה בין אושואיה וריו גראנדה.
טולום (בספרדית: Tulum, במאיה יוקטקית: Tulu'um) היא אתר ארכאולוגי של תרבות המאיה מהתקופה הפרה-קולומביאנית.
טולום שימשה כעיר נמל מרכזית עבור העיר קובה.
נמצאת כ-130 ק"מ דרומית לעיר קנקון.
מבני העיר נמצאים על צוק בגובה של כ-12 מטר בחוף המזרחי של חצי האי יוקטן בים הקריבי, במדינת קינטנה רו שבמקסיקו.
טולום הייתה אחת הערים האחרונות שיושבה ונבנתה על ידי אנשי המאיה, ושיאה היה בין המאות ה-13 וה-15. היא אף שרדה כ-70 שנה לאחר כיבוש מקסיקו על ידי הספרדים.
טולום היא השער לשמורת הביוספרית סיאן קאאן, שהוכרזה כאתר מורשת עולמית על ידי אונסק"ו בשנת 1987. שמורה זו נחשבת כמערכת האקולוגית השופעת ביותר על פני כדור הארץ הכוללת בתוכה חופים, שוניות אלמוגים, ג'ונגל, דיונות וסנוטות.
בשנת 2015 הצטרפה טולום כאחת מהערים שנכללות בתוכנית העיירות הקסומות של מקסיקו.
בתוכנית זו נכללות עיירות שיש להן תכונות סמליות, אגדות, היסטוריה, עובדות חשובות ועוד.
בחירתה של טולום נובעת מכל אחד מביטוייה החברתיים-תרבותיים של העיר וחשיבותם היום היא הזדמנות מצוינת לשימוש תיירותי.
נראה ששמה המקורי של העיר היה זאמה (Zama), כלומר "עיר השחר", מאחר שפנתה למזרח.
טולום ניצבת על צוק גבוה מעל הים הקריבי.
השם "טולום" בשפת המאיה משמעו "גדר" או "חומה".
לעיר היו כניסות מהיבשה ומהים, והיא שימשה נקודת מעבר למסחר, בעיקר לאובסידיאן.
לטולום ארכיטקטורה אופיינית לאתרי המאיה שבחוף המזרחי של חצי האי יוקטן: מדרגות סביב בסיס המבנה, היושב על מבנה רחב יותר.
הדלתות היו בדרך כלל צרות, עם עמודי תמיכה רחבים.
בכל חדר היו חלון אחד או שניים, עם מזבח ליד הקיר העורפי.
גג המבנה היה עשוי מקורות וענפים.
רוב מבני העיר נבנו מחוץ לחומה המקיפה את האזור הקדוש שהיה שמור לשליטי העיר, כאשר המקדש (אל-קסטייו) היה למעשה המבנה הגדול ביותר בעיר וצורתו החיצונית דומה לפירמידה והושפעה רבות מהתרבות הארכיטקטונית מהציוויליזציה הטולטקית.
בטולום שלושה מבנים עיקריים: המקדש (אל-קסטייו), היכל הפרסקאות ומקדש האלים היורדים.
כאתר תיירות, טולום מספקת מגוון של ממצאים בשטח קטן יחסית, עם נוף מרהיב של החוף הסמוך והים בצבע טורקיז.
מאתר העתיקות יורדות מדרגות ישירות לחוף הסמוך והרבה מהמבקרים בוחרים לסיים בו את הביקור ולהירגע על החוף לאחר הליכה באתר העתיקות.
קרבתה הרבה של טולום לקנקון, לפלאיה דל כרמן, לאי קוסומל ול"ריביירה מאיה", הפכה אותה לאתר תיירות מבוקש ותיירים רבים מבקרים במקום.
בסמוך לעיר ישנן סנוטות רבות ופארקי-שעשועים מיוחדים (Xel-Ha ו-Xcaret).
בסמוך לאתר הארכאולוגי שוכנת העיר טולום, שבשנת 2020 מנתה אוכלוסייתה כ-46,721 תושבים כאשר מתוכם 52.2% גברים וכ-47.8% נשים.
בשנה זו אוכלוסיית העיר צמחה ב-65.3% בהשוואה למספר התושבים שהיו בה בשנת 2010.
בשנת 2005 פגע במקום הוריקן וילמה, אך לא גרם נזקים משמעותיים.
עם זאת, סקר שנערך בשנת 2022 מצא כי יותר מ-50% מבתיהם של תושבי טולום אינם ערוכים להתמודד מול הוריקן מקטגוריה שנייה ומעלה.
החל משנת 2012 מתקיים בעיר פסטיבל טכנו (Day Zero) המושך אליו תיירים מכל העולם.
הפסטיבל התחיל כחגיגה של תרבות שבט המאיה בג'ונגל שבאזור.
טולום מופיעה במשחק המחשב Assassin Creed 4: Black Flag כמפקדה של ארגון הסתרים של המתנקשים, ומתרחשים בה כמה אירועי מפתח.
עיצוב האתר במשחק קרוב מאוד למראהו האמיתי.
טולוצ'ין (בבלארוסית: Талачы́н, טַלַצ'ין; ברוסית: Толочин; בפולנית: Tołoczyn; ביידיש: טאָלאָטשין) היא עיר במחוז ויטבסק שבבלארוס, בה התקיימה עד השואה קהילה יהודית גדולה.
האזכור הראשון לעיר הוא משנת 1433, עת הייתה בשליטת הדוכסות הגדולה של ליטא.
בחלוקת פולין הראשונה בשנת 1772 נכללה חלקה המזרחית של העיר (עד לנהר דרוט שחוצה את העיר) בשטח האימפריה הרוסית.
בהמשך הכול העיר סופחה לרוסיה.
בתחילת המאה ה-20 נמנו בעיר כ-2,000 יהודים, כשני שלישים מתושביה.
ב-8 ביולי 1941, במהלך מבצע ברברוסה, נכבשה העיר בידי הגרמנים, לאחר שהופצצה משך מספר ימים.
בספטמבר 1941 רוכזו יהודי העיר בגטו שהוקם בחלק עני בה, אליו הובאו גם יהודי יישובי הסביבה.
יהודי הגטו צוו לשאת טלאי צהוב, ולגטו לא הועברה כל אספקת מזון.
באוקטובר 1941 הוצאו להורג שבעה יהודים מהגטו, ובחורף 1941–1942 מתו כ-150 מיושבי הגטו מרעב ומקור.
ב-13 במרץ 1942 נרצחו כל היהודים שנותרו בגטו, כ-1,300 איש, בסמוך לעיר.
נהר טול (במונגולית: Туул гол) הוא נהר מרכזי במונגוליה, הנמצא במרכז ובצפון המדינה.
אורכו של הנהר 704 קילומטר ושטח אגן הניקוז שלו 48,840 קמ"ר.
הנהר עובר בבירת מונגוליה אולן בטור, והוא נשפך לנהר אורחון, יובל של הנהר סלנגה הנשפך אל ימת באיקל.
זהו אחד הנהרות הארוכים במונגוליה.
הנהר נקרא גם Khatan Tuul, שפירושו "המלכה טול", מכיוון שתושבי המקום מאמינים כי הנהר שומר על הנשים באזור.
הנהר מהווה מוקד משיכה לתיירים ולתושבי המדינה, בעיקר בחופשות ובחג הלאומי של מונגוליה, נאדאם.
קיימים מספר אזורי תיירות לאורך גדות הנהר.
אתרי מורשת עולמית של אונסק"ו
מקורו של הנהר הוא בהר בורחאן חלדון, שהוכרז אתר מורשת עולמית של אונסק"ו ב-2015, עקב חשיבותו הדתית.
הר קדוש נוסף ששוכן בסמוך לנהר טול הוא "בוגד חאן" שבפאתי אולן בטור.
ההר הוכרז כאזור מוגן בשנת 1783, ונכלל ברשימה של אתרים מועמדים של מונגוליה לצירוף לרשימת אתרי המורשת העולמית של אונסק"ו בשנת 1996 תחת הכותרת "הרים קדושים של מונגוליה".
באזור הוקם מרכז תיירותי לזכר ג'ינגיס חאן עם פסל ג'ינגיס חאן על הסוס בגובה של כ-40 מ'.
העיור המתגבר במונגוליה, שמוביל לעלייה בתושבי אולן בטור, מוביל לשאיבה מוגברת של מי הנהר, דבר הגורם להתייבשותו בחודשים מסוימים בשנה.
בנוסף לכך, השפכים הרבים המופנים אל הנהר, פוגעים באופן ניכר באיכות המים בו.
מכרות הקיימים בסמוך לנהר, בין היתר מכרות לכריית זהב, משפיעים לרעה על איכות המים.
טולה מאדנה (בהולנדית: Tole Madna; 12 במאי 1898, ג'אווה – 1 בספטמבר 1992), היה חסיד אומות העולם הולנדי ממוצא אינדונזי, שהסתיר ילד יהודי בביתו בזמן הכיבוש הנאצי בהולנד.
מאדנה נולד בשנת 1896 באי ג'אווה באינדונזיה (בעבר איי הודו המזרחיים ההולנדים).
הוא אומץ על ידי משפחת בוסמאן.
ב-1916 היגר יחד עם הוריו המאמצים להאג, הולנד, שם מר בוסמאן פתח מסעדה אינדונזית.
אף על פי שהוריו החליטו לחזור לג'אווה, מאדנה, בן השמונה עשרה, החליט להישאר והפך למנהל המסעדה.
לצד עבודתו במסעדה, הוא ניגן בפסנתר ובכינור, לעיתים גם עם אמנים הולנדיים ידועים.
ב-1926 התחתן עם אישה הולנדית, ג'ואנה, ונולדו להם שלושה ילדים.
היחסים ביניהם עלו על שרטון ובני הזוג התגרשו.
בספטמבר 1942, במהלך הכיבוש הגרמני בהולנד ועם תחילת גירוש היהודים שם, נשאלה ג'ואנה על ידי גיטל מינזר, שכנתה היהודיה, אם תוכל לספק מחסה לבנה אלפרד, בן העשר.
ג'ואנה בדקה האם אלפרד יוכל להסתתר אצל אחותה, אך הסתבר שבסמוך לאחות התגורר משתף פעולה נאצי.
לאחר מכן פנתה ג'ואנה אל טולה מאדנה ממנו התגרשה, שהסכים לשמור על אלפרד בנוסף לשלושת ילדיהם, שהיו בחזקתו.
במשך 3 שנים עד לשחרור האג במאי 1945 שמר טולה, יחד עם עוזרת הבית שלו מימה סאינה, על אלפרד בביתו.
אלפרד, שקיבל את שם החיבה "בובי", זכה ליחס חם ואוהב ממשפחת מאדנה והיה כבן משפחה נוסף, על אף מראהו הזר והפער בין גילו לגיל ילדיו של טולה.
מי שדאגה לצרכיו ביומיום הייתה לרוב סאינה.
טולה המציא סיפורי כיסוי רבים כדי להסביר את שהותו של אלפרד בעל המראה הזר בביתו האינדונזי.
הוא דיווח לרשויות הגרמניות כי אלפרד הוא בנו מאשתו הקודמת וכי בן זוגה החדש לא מעוניין בו.
מסופר כי פעם אחת בתחילת 1945 ערכו הגרמנים חיפוש יסודי בשכונתם, כדי לאתר יהודים מסתתרים.
כאשר הם הגיעו לבית משפחת מאדנה, אחד מבניו הביולוגיים של טולה קיבל את פניהם והעמיד פנים כי אינו מבין את דבריהם והם עזבו את המקום, ללא סריקת הבית.
בסוף המלחמה התברר כי הניצולה היחידה ממשפחת מינזר, משפחתו של אלפרד, הייתה גיטל אמו.
כאשר היא הגיעה לבית משפחת מאדנה להתאחד מחדש עם בנה, הוא בקושי זיהה אותה כאמו והמעבר חזרה אליה היה הדרגתי.
כמה חודשים לאחר מכן נפטרה סאינה ואלפרד היגר עם אמו לארצות הברית.
טולה ומשפחתו המשיכו לשמור על קשר עם משפחת מינזר עד למותו ב-1992.
ב-12 בינואר 2003 הוכרו טולה וסאינה, כחסיד אומות העולם על ידי יד ושם.
הסרט עוסק בסיפורו של אלפרד ובטולה ומשפחתו אשר הצילו אותו, ואחת ממטרות הפקתו היא הגברת המודעות לשואה בקרב תלמידים באינדונזיה.
מחוז משנה טולוצ'ין (בבלארוסית: Талачынскі раён; ברוסית: Толочинский район) הוא אחד מ-21 מחוזות משנה מנהליים של מחוז ויטבסק שבצפון בלארוס.
מרכזו המנהלי היא העיר טולוצ'ין.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה טולוצ'ין 28,565 בני אדם.
האוכלוסייה הצטמצמה וב-2016 נמנו במחוז המשנה 25,288 בני אדם.
טולו () היא שפה דראווידית המדוברת על ידי לאום הטולו שבמדינת קרנאטקה שבדרום הודו.
על פי מפקד האוכלוסין שנערך בהודו בשנת 2011 ישנם 1,846,427 דוברי טולו בהודו.
נכון להערכה שפורסמה בשנת 2009 ישנם בין 3 ל-5 מיליון דוברי טולו בעולם.
ישנו קושי מסוים בספירות מספר דוברי הטולו כיוון שרובם היגרו מאזורם הטבעי וכיום נספרים כדוברי קאנדה שהיא שפת דראווידית קרובה.
בלשנים סוברים שמשמעות המילה "טולו" היא "הקשורים למים" בהסתמך על מילים מסוימות מקנאדה וטמילית.
התבליטים העתיקים ביותר בשפה הם מאזור המאה ה-14 או המאה ה-15 לספירה.
התבליטים חרוטים באותיות טיגאלריות ומצויים ליד העיר בארקור שהייתה בירת אזור טולו נאדו בתקופת אימפריית ויג'איאנגר.
ברם, כיום אותיות טיגאלריות אינן בשימוש והשפה נכתבת באלפבית הקאנדי.
אף על פי שלשפה יש אלפבית לא רשמי, השפה ידועה בשל סוג סיפורת המועברת בעל פה מדור לדור בצורה הנקראת "פדאנה".
כמו בשפות דראווידיות אחרות, בטולו ישנן חמש תנועות קצרות וחמש תנועות ארוכות: (a, ā, e, ē, u, ū, i, ī, o, ō) וכל משפט בשפה בנוי מנושא ונשוא.
+תנועותתנועה קדמיתתנועה אחוריתמעוגלתלא מעוגלתקצרהארוכהקצרהארוכהקצרהארוכהסגורה ()אמצעית פתוחה () ()
לשפה יש ארבעה ניבים הדומים אחד לשני במידה רבה:
טולו נפוצה: טולו נפוצה היא הניב המדובר ביותר של שפת הטולו ומשמש במסחר, תעשייה ודיבור יומיומי.
הניב עצמו מחולק לשבע קבוצות:
טולו בראהמין - מדוברת על ידי שלוש קהילות הבראהמין ומושפעת מסנסקריט.
טול בטסי היא סמל תרבותי של ליל כל הקדושים.
מקורה במחוז בראדלי, טנסי, ארצות הברית.
טול בטסי הוכרזה כ"גובלין הרשמי של ליל כל הקדושים של מחוז בראדלי", בשנת 1989, על ידי המחוקק של האזור.
אלן ג'ונס, יזם ונדבן מקליבלנד, טנסי, הידוע בעיקר כמייסד של "Check Into Cash", היה זה שסיפר לראשונה על טול בטסי.
ג'ונס ביסס את הדמות על סמך סיפורים (פולקלור מקומי) שסופרו לאמו, וירג'יניה סלוטר ג'ונס.
הסיפורים סופרו לה על ידי אמה, מארי שולץ סלוטר.
וירג'יניה וילדים אחרים בקליבלנד שגדלו במהלך שנות השלושים אמרו להוריהם שאם הם לא יחזרו הביתה לפני רדת החשכה, הם ככל הנראה יתקלו בטול בטסי, המכונה לפעמים בטסי השחורה או פשוט "הגברת בשחור".
בשנת 1993, בית בקליבלנד שנמצא בשדרת סנטנרי שבבעלות ג'ונס היה לאתר עם מספר המבקרים הגבוה ביותר בעולם באותו ליל כל הקדושים.
על פי דיווחים בתקשורת, משפחת ג'ונס חילקה 11,201 חתיכות מסטיק בשלוש שעות.
טול בטסי נראתה לאחרונה בשנת 1998, לעיניי 25,000 אנשים אך מעולם לא נראתה שוב.
נאוחר יותר, אמר ג'ונס לעיתונות שהיא נעלמה, אך הרוח שלה נמצאת עמוק בתוך לבם ובמוחם של תושבי קליבלנד שראו אותה בין 1980 ל-1998 ומתקשים לשכוח אותה.
בשנת 2005 הוקדשה מסיבה לטול בטסי.
הייתה זו המסיבה הגדולה ביותר שנעשתה במסגרת אירועי טול בטסי.
במסיבה השתתפו 30,000 אנשים וג'ונס דאג שידוענים יהיו נוכחים בה על מנת שהאירוע יהיה בלתי נשכח לכאורה.
בשנת 2014, בנו של ג'ונס, ביילי, קיבל על עצמו להתחפש לטול בטסי ומופיע בדמותה מדי שנה במסיבות ליל כל הקדושים.
ב-24 במאי 1989, הכריז המחוקק בטנסי על טול בטסי כעל "הגובלין הרשמי של ליל כל הקדושים של מחוז בראדלי".
בשנת 2011 טול בטסי הייתה הנושא של סרט תיעודי מאת זאק אדמס.
טולבגיה (שם מדעי: Tulbaghia) נקרא גם שום הבר או שום אפריקאי, הוא סוג של צמח בעל פרחים ממשפחת הנרקיסיים.
זהו אחד משני סוגים יחידים בשבט טולבגים שתחת תת-משפחת השומים.
הסוג נקרא על שם רייק טולבאג, מושל כף התקווה הטובה בין השנים 1751 ל-1771.
מרבית המינים הם אנדמיים למחוז הכף המזרחי בדרום אפריקה.
טולבגיה הוא סוג של גאופיט רב-שנתי עשבוני פורח, המלבלב מהאביב עד הסתיו.
העלים סרגליים, ארוכים, צרים וזקופים, גדלים לאורך של כ-40 סנטימטרים וצומחים מבסיס בצל.
התפרחת סוככנית, הניצן פורח בקצה שדרת תפרחת היוצאת ממרכז הצמח ומתנשאת לגובה של כ-1.5 מטרים.
הפרחים בצורת משפך או צינור, בגוונים של ורוד עד סגול לילכי ולבן.
לכל פרח שישה עלי גביע צרים.
מאפיין נוסף של הסוג הוא עטרה מורמת במרכז הפרח בדומה לנרקיס.
כמאפיין רבים מהנמנים במשפחת השומים, העלים משחררים ריח של שום במגע איתם ומכאן שמו הנפוץ.
– בוטסואנה, לסוטו, אסוואטיני, דרום אפריקה
Tulbaghia affinis – בוטסואנה, זימבבואה, זמביה, דרום אפריקה.
Tulbaghia cameronii Baker – קמרון, הרפובליקה הדמוקרטית של קונגו, טנזניה, מלאווי, מוזמביק, זמביה, זימבבואה, נמיביה
– בוטסואנה, לסוטו, דרום אפריקה.
– הר ניאנגני במוזמביק וזימבבואה.
Tulbaghia leucantha Baker – בוטסואנה, לסוטו, אסוואטיני, דרום אפריקה, זמביה, זימבבואה, נמיביה.
Tulbaghia natalensis Baker – כף התקווה הטובה, קוואזולו-נטאל
– Society garlic – כף התקווה הטובה, קוואזולו-נטאל; התאקלם היטב בטנזניה ומקסיקו.
השם טולברגיה ניתן למספר מינים שבעבר נחשבו קרובים לסוג, אך כיום נחשבים מתאימים יותר לסוג אגפנתוס.
טולואה (בספרדית: Tuluá) היא עיר במחוז ואיה דל קאוקה שבקולומביה.
העיר נחשבת למרכז כלכלי ותעשייתי שני בחשיבותו באזור לאחר סנטיאגו דה קאלי.
העיר נוסדה בשנת 1741, וכיום מתגוררים בה כ-220,000 בני אדם.
טולואה ממוקמת כ-269 מיילים מבוגוטה, בירת קולומביה, 63 מיילים צפון-מזרחית לסנטיאגו דה קאלי ו-108 מיילים מעיר הנמל החשובה בואנוונטורה השוכנת על חוף האוקיינוס השקט.
טולומבה (בטורקית: Tulumba; ביוונית: τουλούμπα; באזרית: Ballıbadı) הוא קינוח העשוי מרצועות של בלילה מתוקה המטוגנת בשמן עמוק ונפוץ בטורקיה, יוון והמזרח התיכון.
הקינוח מורכב מבצק רבוך המטוגן בשמן עמוק וספוג בסירופ מתוק העשוי מסוכר, מי ורדים, גרידת לימון או דבש.
קינוח הטולומבה דומה במרקמו לזלאביה וצ'ורוס ובמטבח האזרי נקרא הקינוח באמיה (Bamiyə).
נהוג להגיש את הקינוח בתקופת הרמדאן, כאוכל רחוב, אך בעיקר בחתונות, פסטיבלים ובאירועים דתיים כשהוא חם ובליווי תה או קפה טורקי.
טל (טולה) בן ארי (נולדה ב־1983) היא זמרת יוצרת ומלחינה ישראלית.
לאורך כעשור הייתה אחת הזמרות הקבועות בפרויקט המוזיקלי הבינלאומי, "Playing for Change".
נוסף לעברית היא שרה גם באנגלית, ספרדית ופורטוגזית.
בן ארי נולדה בתל אביב.
היא נחשפה למוזיקה ולמחול כבר בגיל צעיר, ובגיל 7 החלה את לימודי השירה, הפסנתר והמחול, תוך שהיא מגלה אהבה מיוחדת למוזיקה.
בשנת 2005, כשהיא בת 21, עברה להתגורר בברצלונה, שם נחשפה לסצנה מוזיקלית תוססת ואקלקטית.
היא החלה ללמוד מוזיקה בבית הספר "Taller de Music", ותוך כדי עבדה כמוזיקאית רחוב, וזכתה לשתף פעולה עם מוזיקאים נוספים שפגשה מכל העולם.